Γιώργος Δαδίτσος

Ο Γιώργος Δαδίτσος (γενν. Αθήνα, 9 Μαρτίου 1953 - 20 Αυγούστου 2003, ύψος 1,81 μ.) ήταν έλληνας ποδοσφαιριστής, που αγωνίζονταν στη θέση του τερματοφύλακα.

Ξεκίνησε τον αθλητισμό σε πολύ μικρή ηλικία από το εφηβικό τμήμα της ΑΕΚ και το 1975 παραχωρήθηκε στην Παναχαϊκή, όπου έπαιξε μέχρι το 1977.

Επόμενοι σταθμοί στην καριέρα του ήταν ο Φωστήρας (1977-1978), ο Ολυμπιακός Νέων Λιοσίων (1979-1981) και το Αιγάλεω (1981-1983),  με το οποίο κατέκτησε την άνοδο στην Α΄Εθνική κατηγορία, το καλοκαίρι του 1983.

Στη συνέχεια έπαιξε ένα χρονο στον Ατρόμητο Πειραιώς (1983-1984) και το καλοκαίρι του 1984 μεταγράφηκε στην Προοδευτική,"Ο Δαδίτσος υπέγραψε στην Προοδευτική", εφ. Αθλητική Ηχώ, 8/7/1984, σελ. 5 με τη φανέλα της οποίας αγωνίστηκε τρεις χρονιές (1984-1987) όποτε και το καλοκαίρι του 1987 έμεινε ελεύθερος.εφ. Αθλητική Ηχώ, 1/7/1987, σελ. 3 Τον Νοέμβρη του ίδιου έτους μεταγράφηκε στον Ατρόμητο Αθηνών,"Το Περιστέρι απέκτησε τον γκολκιπερ Δαδίτσο", εφ. Αθλητική Ηχώ, 21/11/1987, σελ. 1 όπου αγωνίστηκε 2 χρόνια (1987-1989), την πρώτη χρονιά (1987-1988) στην Γ΄ Εθνική κατακτώντας την άνοδο και την δεύτερη (1988-1989) στην Β΄ Εθνική, όποτε και το καλοκαίρι του 1989 έκλεισε την καριέρα του.εφ. Αθλητική Ηχώ, 4/6/1989, σελ. 4

Με το τέλος της καριέρας του ασχολήθηκε με το ποδόσφαιρο και σαν παράγοντας (αντιπρόεδρος) και σαν γενικός αρχηγός στην ομάδα της Προοδευτικής, ενώ παράλληλα ήταν ιδιοκτήτης καταστημάτων αθλητικών ειδών. 

Στις 20 Αυγούστου του 2003, ημέρα Πέμπτη, απεβίωσε από οξύ πνευμονικό οίδημα, σε ηλικία μόλις 50 ετών.Προοδευτική: Ημέρα πένθους , contra.gr 

Έκτοτε οι βετεράνοι της ΑΕΚ και της Προοδευτικής καθιέρωσαν φιλικό αγώνα μεταξύ τους, που διεξάγεται στο Γήπεδο Νίκαιας της Προοδευτικής, τιμώντας την μνήμη του Γιώργου ΔαδίτσουΓιώργος Δαδίτσος, kitrinomavro.gr.

 Παραπομπές 

 Εξωτερικοί σύνδεσμοι 

 Φύλλο "ΕΛΕΥΘΕΡΟΤΥΠΙΑΣ", της 22ας Αυγούστου 2003
Φύλλο "ΤΑ ΝΕΑ", της 22ας Αυγούστου 2003

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Προοδευτικής